Yoshlar ishlari agentligi rahbari o‘rinbosari Farrux Omonov yangi ishga o‘tdi. Foto: Facebook / Farrux Omonov O‘zbekiston prezidentining farmoyishi bilan Farrux Omonov Prezident Administratsiyasi shu’ba mudiri etib tayinlandi. Bu haqda davlat rahbarining matbuot kotibi Sherzod Asadov xabar berdi. Farrux Omonov tayinlovga qadar Yoshlar ishlari agentligi direktori o‘rinbosari lavozimida ishlab kelayotgandi. U 2019 yil dekabridan 2020 yilning noyabriga qadar Yoshlar ittifoqi Markaziy kengashi raisi o‘rinbosari, xalqaro hamkorlik va loyihalar kompleksi rahbari lavozimida faoliyat yuritgan. Shuningdek, Omonov 2011—2015 yillarda Moliya vazirligida, 2015—2019 yillarda Savdo-sanoat palatasida ham ishlagan.